wickkiey/tamil-wikipedia-chunked huggingface dataset:
# கொழுப்புத் திசுக்கட்டி

**கொழுப்புத் திசுக்கட்டி** (*Lipoma*) என்பது கொழுப்புள்ள திசுக்களினால் உருவாகும் வலியற்ற கட்டி ஆகும். இவை மிகவும் பொதுவான வடிவமாக மென்மையான திசுக் கட்டியினைக் கொண்டிருக்கும். கொழுப்புத் திசுக்கட்டிகள் தொடுவதற்கு மென்மையாகவும் நகரக்கூடியதாகவும் பொதுவாக வலியற்றவையாக இருக்கும். பல கொழுப்புத் திசுக்கட்டிகள் சிறியவையாக இருக்கும் (ஒரு சென்டி மீட்டர் விட்டத்திற்கும் கீழ்). ஆனால், இவை ஆறு சென்டி மீட்டர் வரை அளவில் விரிவடையக்கூடும். கொழுப்புத் திசுக்கட்டிகள் பொதுவாக 40 முதல் 60 வயதுடையவர்களிடையே காணப்படுகிறது. ஆனால் அரிதாக இவை குழந்தைகளிடமும் காணப்படலாம். சில ஆய்வு முடிவுகள் புற்றுத்திசுக்களாக உருமாற்றம் அடையக்கூடும் எனக் கூறுகின்றன. அதே சமயம் மற்றவர்கள் இதனை இன்னும் மெய்ப்பித்து ஆவணப்படுத்த வேண்டியுள்ளது எனக் கூறுகின்றனர்.  
- **ஆன்ஜியோலிப்போலெயோமையோமா** (Angiolipoleiomyoma) என்பது இயல்பற்ற தனித்த அறிகுறியில்லாத புறமுனை முடிச்சு ஆகும். இது மென்மையான தசைச் செல்கள், இரத்த நாளங்கள், இணைப்புத் திசு மற்றும் கொழுப்பு ஆகியவற்றினால் உருவாகி நன்கு சுற்றி வளைந்த தோலடிக் கட்டிகளாக நெடுங்காலமாக இருக்கிறது.
- **ஆன்ஜியோ லிப்போமா** (Angiolipoma) என்பது ஒரு வலி நிறைந்த தோலடி முடிச்சு ஆகும். இது ஒரு பொதுவான கொழுப்புத் திசுக்கட்டியின் அனைத்து கூறுகளையும் கொண்டிருக்கிறது.
- **சோண்ட்ராய்ட் கொழுப்புத் திசுக்கட்டிகள்** (Chondroid lipomas) என்பது பொதுவாக பெண்களின் கால்களில் ஆழமாக ஏற்படும் உறுதியான மஞ்சள் கட்டிகள் ஆகும். கொழுப்புத் திசுக்கட்டிகள் பொதுவாக 1–3&nbsp;செமீட்டர் விட்டத்துடன் ஒப்பீட்டளவில் மிகவும் சிறியவையாக இருக்கும், ஆனால் சில அரிதான நிகழ்வுகளில் இவை பல ஆண்டுகளாக வளர்ந்து 10-20 செ.மீட்டரிலும் 4-5 கி. கி. எடையுடனும் "மாபெரும் கொழுப்புத் திசுக்கட்டிகளாக" இருக்கலாம்.
- **ஹைபர்னோமா** (Hibernoma) என்பது செங்கொழுப்பின் கொழுப்புத் திசுக்கட்டி ஆகும்.
- **சருமத்துள் கதிர் செல் கொழுப்புத் திசுக்கட்டி** (Intradermal spindle cell lipoma) என்பது மிகவும் பொதுவாக பெண்களைப் பாதிக்கக்கூடியதாககும். இவை தலை, கழுத்து, உடற்பகுதி, மேல் மற்றும் கீழ் முனைப்புள்ளிகள் போன்ற பகுதிகளிலிலிருந்து உருவாகி, ஒரே சீராகப் பரவுகின்றன.
- **பல்லுறுமாற்ற கொழுப்புத் திசுக்கட்டிகள்** (Pleomorphic lipomas) என்பவை கதிர்-செல் கொழுப்புத் திசுக்கட்டிகள் போன்று முதிய ஆண்களுக்கு முதுகு மற்றும் கழுத்துப் பகுதிகளில் பெரும்பாலான இடங்களில் ஏற்படுவது ஆகும்.மேலும் அவை மேற்படிவு உட்கருக்களுடன் ஃப்ளோரட் பெரும் செல்களின் பண்புகளைக் கொண்டிருக்கின்றன. இந்தக் கட்டிகள் எந்த வயதிலும் ஏற்படலாம்,ஆனால் பொதுவாக 40 முதல் 60 வயதுடையவர்களிடையே பரவலாகக் காணப்படுகிறது. தோல்தசை கொழுப்புத் திசுக்கட்டிகள் குழந்தைகளுக்கு அரிதாக ஏற்படுகின்றன.ஆனால் இந்தக் கட்டிகள் பிறப்புவழி நோயான பன்னாயன்-ஜோனானா நோய்க்குறியின் ஒரு பகுதியாக ஏற்படலாம்.
# கொழுப்புத் திசுக்கட்டி

## காரணங்கள்

கொழுப்புத் திசுக்கட்டி உருவாவதற்கான நோக்கம் மரபுவழி சார்ந்ததாக இருக்க வேண்டிய அவசியமில்லை. எனினும் *குடும்பவழி பன்மடங்கு லிப்போமடோசிஸ்* (familial multiple lipomatosis) மரபுவழி நிலை கொழுப்புத் திசுக்கட்டி உருவாக்கத்தை உள்ளடக்கியதாக இருக்கலாம். சாண்டா ஜெ. ஒனொ (Santa J. Ono) பரிசோதனைக்கூடத்தில் எலியில் மேற்கொள்ளப்பட்ட மரபுவழிச் சோதனைகளில் *HMG I-C* ஜீன் (முன்பு உடற் பருமனுடன் தொடர்புடைய ஜீனாகக் கண்டறியப்பட்டது மற்றும் கொழுப்புத் திசுக்கட்டி உருவாக்கம் ஆகியவற்றுக்கு இடையில் இயைபுபடுத்தல் இருந்தது கண்டறியப்பட்டது. இந்த சோதனைகள் இதற்கு முன்பு *HMG I-C* மற்றும் இடைநுழைத் திசுக் கட்டிகள் ஆகியவற்றுக்கு இடையில் இயைபுபடுத்தலைக் காட்டிய மனிதர்களில் நடத்தப்பட்ட நோய்ப்பரவியல் தரவிற்கு இசைவதாக இருக்கிறது.  
"காயத்திற்குப் பிறகான கொழுப்புத் திசுக்கட்டிகள்" (post-traumatic lipomas) என்று அழைக்கப்படும் கொழுப்புத் திசுக்கட்டியின் வளர்ச்சியைத் தூண்டுவதற்கு சிறு காயங்கள் காரணமாக இருப்பதாக சில ஆதாரங்கள் தெரிவிக்கின்றன. எனினும் உடற்காயதிற்கும் கொழுப்புத் திசுக்கட்டிகளின் உருவாக்கத்திற்கும் இடையில் உள்ள தொடர்பு சர்ச்சைக்குரியதாகவே இருக்கிறது.
# கொழுப்புத் திசுக்கட்டி

## சிகிச்சை

பொதுவாக கட்டி வலி நிறைந்ததாகவோ அல்லது இயக்கத்தைத் தடை செய்வதாகவோ மாறும் வரை கொழுப்புத் திசுக்கட்டிகளுக்கான சிகிச்சை அவசியமில்லை. அவை, அழகு காரணங்களுக்காகவே நீக்கப்படுகின்றன. பொதுவாக பெரிதாகவோ அல்லது நிணநீர் குழாய்க் கட்டி (liposarcoma) போன்ற மிகவும் அபாயமில்லாத வகைக் கட்டிகள் திசுநோய் கூறுஇயல் சோதனைக்காக நீக்கப்படுகின்றன. கொழுப்புத் திசுக்கட்டி மென்மையாகவும் சிறிய இணைப்புத் திசுப் பொருளையும் கொண்டிருந்தால் “*கொழுப்பு உறிஞ்சுதல்*” (*Liposuction*) என்ற மற்றொரு முறையைப் பயன்படுத்தலாம். கொழுப்பு உறிஞ்சுதல் பொதுவாக குறைவான வடுக்களை ஏற்படுத்தும். எனினும் பெரிய கொழுப்புத் திசுக்கட்டிகளுக்கு இதனைப் பயன்படுத்தும் போது முழுமையான கட்டிகளை நீக்க முடியாமல் போகலாம். அது மீண்டும் வளர்ச்சியடைவதற்கு ஏதுவாகிவிடும்.  
வடுக்கள் ஏதுமில்லாமல் கொழுப்புத் திசுக்கட்டிகளை நீக்கும் புதிய முறைகள் உருவாக்கப்பட்டு வருகின்றன. அவற்றில் ஒன்று மருந்துப் பொருட்களை ஊசியில் செலுத்தி நீக்குவது ஆகும். அவை இயக்க ஊக்கிகள் அல்லது போஸ்பாடிடில்கோலின் (phosphatidylcholine) போன்று கொழுப்புச் சிதைப்பைத் தூண்டுகின்றன.
# கொழுப்புத் திசுக்கட்டி

## நோய்முன்கணிப்பு

கொழுப்புத் திசுக்கட்டிகள் அரிதாக ஆயுள் அச்சுறுத்துபவையாக உள்ளன. மேலும் பொதுவான தோலடி கொழுப்புத் திசுக்கட்டிகள் தீவிர நிலையை உருவாக்காது. உள்ளுறுப்புக்களில் வளரும் கொழுப்புத் திசுக்கட்டிகள் மிகவும் அபாயகரமானதாக இருக்கலாம். எடுத்துக்காட்டாக இரையகக் குடலியப் பாதை கொழுப்புத் திசுக்கட்டிகள், இரத்தப்போக்கு, புண் ஏற்படல் மற்றும் வலி நிறைந்த அடைப்புகள் போன்றவற்றுக்குக் காரணமாகலாம். நிணநீர் குழாய்க் கட்டிகளினுள் கொழுப்புத் திசுக்கட்டிகளின் வீரியம் மிக்க பரிமாற்றம் மிகவும் அரிதானதாகும். பெரும்பாலான நிணநீர் குழாய்க் கட்டிகள் ஏற்கனவே ஏற்பட்டிருக்கும் நோயில்லாக் கட்டிகளின் உறுப்புக் கோளாறுகளினால் ஏற்படுவது இல்லை. இந்தச் சில நிகழ்வுகள் நன்கு வேறுபட்ட நிணநீர் குழாய்க் கட்டிகளாக இருப்பதற்குச் சாத்தியங்கள் இருக்கின்றன. அவற்றில் கட்டிகளை முதலில் சோதனை மேற்கொண்ட போது நுட்பமான வீரியம் மிக்க பண்புக்கூறுகள் இல்லாமல் இருந்தன. ஆழ்ந்த கொழுப்புத் திசுக்கட்டிகளில் மேலோட்டமான கொழுப்புத் திசுக்கட்டிகளைக் காட்டிலும் மீண்டும் ஏற்படக்கூடிய வாய்ப்புகள் அதிகமாக இருக்கின்றன. ஏனெனில் ஆழ்ந்த கொழுப்புத் திசுக்கட்டிகளை முழுமையாக அறுவைசிகிச்சைச் செய்து நீக்குவது சாத்தியமில்லாத ஒன்றாகக் கருதப்படுகிறது.
# கொழுப்புத் திசுக்கட்டி

## கால்நடை மருத்துவத்தில்

கொழுப்புத் திசுக்கட்டிகள் பல விலங்குகளில் ஏற்படுகின்றன.பொதுவாக அவை வயதான நாய்களில் ஏற்படுகின்றன. குறிப்பாக வயதான லேப்ராடார் ரீட்ரீவர்ஸ், டாபர்மேன் பின்ஸ்சர்ஸ் மற்றும் மினியேச்சர் ஸ்க்னாசர்ஸ் போன்ற இனங்களில் அதிகம் காணப்படுகின்றன. நாய்களில், கொழுப்புத் திசுக்கட்டிகள் பொதுவாக உடற்பகுதிகள் அல்லது மேல் மூட்டுகளில் ஏற்படுகின்றன. கொழுப்புத் திசுக்கட்டிகள் கால்நடைகள், குதிரைகள் போன்றவற்றில் குறைவாகவே காணப்படுகின்றன,மிகவும் அரிதாக பூனைகள் மற்றும் பன்றிகளில் ஏற்படுகின்றன.
# கொழுப்புத் திசுக்கட்டி

## கொழுப்புத் திசுக்கட்டியுடன் தொடர்புடைய மற்ற நிலைகள்

லிப்போமடோசிஸ் என்பது மரபுவழி நிலையாக இருக்கும்போது பல கொழுப்புத் திசுக்கட்டிகள் உடலில் தோன்றும்.கொழுப்பு மிகைப்பு டொலொரோசா (Adiposis dolorosa) (டெர்கம் நோய்) என்பது பல வலி நிறைந்த கொழுப்புத் திசுக்கட்டிகள், வீக்கம் மற்றும் சோர்வு போன்றவை தொடர்புடைய அரிதான நிலை ஆகும். இது பொதுவாக பருமனான மாதவிடாய் நின்ற பெண்களில் காணப்படுகிறது. வலியற்ற சமச்சீரான லிப்போமடோசிஸ் (மாடலங் நோய்) என்பது லிப்போமடோசிஸுடன் தொடர்புடைய மற்றொரு நிலை ஆகும். இது பல ஆண்டுகளாக மதுப்பழக்கமுடைய மத்திம வயது ஆண்களில் கிட்டத்தட்ட அனைவருக்கும் ஏற்படுகிறது. எனினும் மதுப்பழக்கம் இல்லாதவர்கள் மற்றும் பெண்களும் கூட பாதிக்கப்படலாம்.
# கொழுப்புத் திசுக்கட்டி

## அறிகுறிகள்

1. பொதுவாக மென்மையானதாக இருக்கும். குழைத்த மாவு போல அல்லது ரப்பர் போல இருக்கும்.
1. இதன் வடிவம் கும்பிபோல அல்லது முட்டைபோல நீள் வட்டமாக இருக்கும். அளவில் பெரு வேறுபாடுகள் இருக்கலாம். 2-10 செமி வரை வளரலாம். ஆனால் அதனிலும் பெரிதாகவும் நாம் காணப்படலாம்.
1. தொட்டால் கூட வலிப்பதில்லை. ஆயினும் சில மட்டும் இறுக அழுத்தினால் சற்று வலியை ஏற்படுத்தும். அவ்வாறு வலிப்பவை பொதுவாகச் சற்று குருதியோட்டம் அதிகமான கொழுப்புக் கட்டிகளாகும். இவற்றை அஞ்சியோ லைப்போமா என்பார்கள். அவையும் ஆபத்தானவை அல்ல என்பது குறிப்பிடத்தக்கது.
1. கண்ணில் படுவதைத் தவிர இந்தக் கொழுப்புக் கட்டிகள் வேறெந்த அறிகுறிகளையும் காண்பிப்பதில்லை.
# சதுரங்க விதிமுறைகள்

**சதுரங்க விதிமுறைகள்** (ஆங்கிலம்: *Rules of chess*) சதுரங்க விளையாட்டினை விளையாடுவதற்காக வகுக்கப்பட்ட பல்வேறு விதிமுறைகளைக் குறிக்கின்றன. சதுரங்கத்தின் சட்டங்கள் என்ற பெயராலும் இவை அறியப்படுகின்றன. சதுரங்க விளையாட்டு இரண்டு வீரர்களின் சிந்தனையால் திட்டமிடப்பட்டு விளையாடப்படும் ஒரு பலகை விளையாட்டாகும். ஒவ்வொரு வீரரும் ஒரு சதுரங்கப் பலகையில் ஆறு வகையான பதினாறு சதுரங்கக் காய்களை கட்டுப்படுத்துகிறார்கள். ஒவ்வொரு வகை சதுரங்கக் காயும் அவற்றுக்கென வகுக்கப்பட்டுள்ள விதிமுறையின் படிதான் சதுரங்கப்பலகையில் நகர அனுமதிக்கப்படுகின்றன. இரண்டு வீரர்களின் விளையாட்டு நோக்கமும் எதிராளியின் அரசனை தப்பிக்க முடியாதபடி தங்கள் கட்டுப்பாட்டிற்குள் கொண்டு வந்து இறுதி முற்றுகையாக சிறைப்படுத்துவது ஆகும். இறுதி முற்றுகையால் சிறைப்படுவதை தவிர இரண்டு வீரர்களுக்கிடையிலான ஒரு சதுரங்க ஆட்டம் பல்வேறு வழிகளில் முடிவடைய வாய்ப்புகள் உள்ளன. தோல்வி உறுதி என்ற நிலைக்குத் தள்ளப்படும் ஒரு வீரர் குறிப்பிட்ட அந்த ஆட்டத்திலிருந்து விலகுவதாக அறிவித்தும் ஆட்டத்தை முடிக்கலாம். அதேபோல இருவருக்கு இடையில் நடைபெறும் ஓர் ஆட்டம் வெற்றி தோல்வியின்ற சமநிலையிலும் முடியலாம். ஆட்டம் சமநிலையில் முடிவதற்குப் பல வழிகள் உள்ளன.  
சதுரங்கத்தின் சரியான தோற்றம் தெளிவாக இல்லை என்றாலும், நவீன விதிமுறைகள் முதலில் இடைக்காலத்தில் உருவானது. 19 ஆம் நூற்றாண்டின் முற்பகுதி வரை விதிகள் சிறிதாக மாற்றியமைக்கப்பட்டன. இவ்விதிமுறைகள் அவற்றின் தற்போதைய வடிவத்தை அடையும் வரை இடத்திற்கு இடம் மாறுபட்டன. இன்று, நிலையான சதுரங்க விளையாட்டு விதிகளை சதுரங்கத்திற்கான பன்னாட்டு நிர்வாக அமைப்பான பிடே எனப்படும் பன்னாட்டு சதுரங்கக் கூட்டமைப்பு நிர்வகிக்கிறது. சில தேசிய அமைப்புகள் தங்கள் சொந்த நோக்கங்களுக்காக சிற்சில மாற்றங்கள் செய்து கொள்கின்றன. விரைவுச் சதுரங்கம், அஞ்சல் சதுரங்கம், மெய்நிகர் சதுரங்கம் என பல வகைகளாக விளையாடப்படும் சதுரங்க விளையாட்டுகளுக்கும் அவற்றுக்கான விதிகளில் சிற்சில மாறுபாடுகள் உள்ளன.  
சதுரங்கக் காய்களின் அடிப்படை நகர்வு விதிகளைத் தவிர, பயன்படுத்தப்படும் உபகரணங்கள், நேரக் கட்டுப்பாடு, வீரர்களின் நடத்தை மற்றும் நெறிமுறைகள், உடல் ஊனமுற்ற வீரர்களுக்கான இடவசதி மற்றும் சதுரங்கக் குறியீட்டைப் பயன்படுத்தி நகர்வுகளைப் பதிவு செய்தல் ஆகியவற்றையும் பிடே அமைப்பு நிர்வகிக்கிறது. விளையாட்டின் போது ஏற்படக்கூடிய முறைகேடுகளைத் தீர்ப்பதற்கான நடைமுறைகளும் இவ்வமைப்பால் வழங்கப்பட்டுள்ளன.
# சதுரங்க விதிமுறைகள்

## தொடக்க அமைப்பு

சதுரங்க விளையாட்டு சதுரங்கப் பலகையில் விளையாடப்படுகிறது. அப்பலகை ஒன்றுவிட்டு ஒன்று நிறம் மாற்றப்பட்ட 64 சதுரங்களாகப் (எட்டுக்கு எட்டு) பிரிக்கப்பட்டிருக்கும். இதே அமைப்பில்தான் திராட்சு (செக்கர்சு) விளையாட்டிலும் பயன்படுத்தப்படுகிறது. பலகையின் உண்மையான நிறங்களைக் கருத்தில் கொள்ளத் தேவையில்லை. பொதுவாக வெளிர் நிறச் சதுரங்கள் "வெண்மை" அல்லது "வெள்ளை" என்று அழைக்கப்படுகின்றன. கருநிறமான அடர்நிறச் சதுரங்கள் "கருமை" அல்லது "கருப்பு" என்று அழைக்கப்படுகின்றன. விளையாட்டின் ஆரம்பத்தில் பதினாறு "வெள்ளை" மற்றும் பதினாறு "கருப்பு" காய்கள் சதுரங்கப் பலகையில் அடுக்கப்படுகின்றன. சதுரங்கப் பலகையில் வெள்ளைச் சதுரம் ஒவ்வொரு ஆட்டக்காரருக்கும் வலது முனைக்கு அருகில் இருக்கும் படியும், கருப்புச் சதுரம் இடது முனைக்கு அருகில் இருக்கும் படியும் பலகை வைக்கப்பட வேண்டும்.
ஒவ்வொரு ஆட்டக்காரரும் பதினாறு சதுரங்கக் காய்களைக் கட்டுப்படுத்துவார்கள். இப்பதினாறு காய்களின் விவரம் கீழே கொடுக்கப்பட்டுள்ளது:  
| 8 |
| --- |  
விளையாட்டின் ஆரம்பத்தில் காய்கள் வலது புறத்தில் உள்ள வரைபடத்தில் காட்டப்பட்டுள்ளவாறு அடுக்கப்படுகின்றன. ஆட்டக்காரரிடம் இருந்து இரண்டாவது வரிசையில் எட்டு சிப்பாய்களும் ஆட்டக்காரரின் அருகில் இருக்கும் வரிசையில் மீதமுள்ள காய்களும் அடுக்கப்படுகின்றன.  
ஒவ்வொரு பக்கத்திற்கும் ஓர் இராசா, ஓர் இராணி, இரண்டு யானைகள், இரண்டு மந்திரிகள், இரண்டு குதிரைகள் மற்றும் எட்டு சிப்பாய்கள் என சதுரங்க காய்கள் சதுரங்கப் பலகையில் பின்வருமாறு அணிவகுத்து நிறுத்தப்படவேண்டும்:  
- வலது மற்றும் இடது விளிம்புகளில் உள்ள வெளிப்புற மூலைகளில் யானைகள் நிறுத்தப்பட வேண்டும்.
- யானைகளுக்குப் பக்கத்தில் உட்புறமாக குதிரைகளை நிறுத்த வேண்டும்.
- குதிரைகளை அடுத்து உட்புறத்தில் மந்திரிகள் நிறுத்தப்பட வேண்டும்.
- ஆட்டக்காரர் எந்த நிற காய்களுடன் விளையாடுகிறாரோ அந்த நிறத்தில் இராணி மத்திய சதுரத்தில் நிறுத்தப்பட வேண்டும். இதன் படி ஆட்டத்தின் தொடகக நிலையில் வெள்ளை இராணி வெள்ளை நிற சதுரத்திலும் கருப்பு நிற இராணி கருப்பு நிற சதுரத்திலும் நிற்பர்.
- இராணிக்குப் பக்கத்தில் இராசா நிறுத்தப்பட்டு போருக்கு தலைமை தாங்குவார்.
- கிடைநிலையில் உள்ள இரண்டாவது வரிசையில் எட்டு சிப்பாய்களும் நிறுத்தப்பட வேண்டும்.  
ஒவ்வொரு வீரரின் இராணியும் அதன் நிறத்தில் உள்ள சதுரத்தில் வைக்கப்பட வேண்டும். "வலது புறம் வெள்ளை" இருக்க வேண்டும் போன்ற சொற்றொடர்கள் இந்த அமைப்பை நினைவில் கொள்வதற்கு ஆரம்ப ஆட்டக்காரர்கள் மத்தியில் பிரபலமாக பயன்படுத்தப்படுகின்றன. இதில் இரண்டாவது சொற்றொடர் பலகையின் அமைப்பைக் குறிக்கிறது. அதாவது ஒவ்வொரு ஆட்டக்காரரின் அருகிலும் வலது பக்கத்தில் இருக்கும் சதுரம் வெள்ளையாக இருக்க வேண்டும். கிடைநிலையில் உள்ள வரிசைகள் நிரல்கள் என்றும் செங்குத்து நிலையில் அமைந்துள்ள வரிசைகள் நிரைகள் என்றும் அழைக்கப்படுகின்றன.
# சதுரங்க விதிமுறைகள்

## விளையாடும் வரைமுறைகள்

நகரத்தின் பொது பூங்காவில் சதுரங்க கடிகாரத்தைப் பயன்படுத்தி விளையாடப்படும் ஓர் ஆட்டம்]]  
வெள்ளைக் காய்களுடன் விளையாடும் வீரருக்கு சுருக்கமாக "வெள்ளை" என்றும், இவரை எதிர்த்து விளையாடும் கருப்பு காய்களுடன் விளையாடும் வீரருக்கு "கருப்பு" என்றும் பெயரிடப்படுகிறது. முதலில் வெள்ளைதான் நகர்வை செய்ய வேண்டும். பின்னர் வீரர்கள் தொடர்ந்து ஒருவர் மாறி ஒருவராக மாற்று நகர்வுகள் நகர்த்துவது அவசியம். வீரர் தன்னுடைய நகர்த்தும் முறை வரும்போது தீங்கு விளைவிக்கும் போது கூட, தன்னுடைய நகர்வைத் தவிர்ப்பது சட்டப்பூர்வமானது அல்ல. கீழே விளக்கப்பட்டுள்ளபடி, ஒரு ராசா இறுதி முற்றுகையில் சிறை செய்யப்படும் வரை, ஒரு வீரர் விலகல் அறிவிக்கப்படும் வரை அல்லது ஆட்டம் சமநிலை என்று அறிவிக்கப்படும் வரை தொடந்து வீரர்கள் நகர்வுகளை செய்ய வேண்டும். கூடுதலாக, ஆட்டம் நேரக் கட்டுப்பாட்டின் அடிப்படையில் விளையாடப்பட்டால், நேர வரம்பை மீறும் ஒரு வீரர், ராசா இறுதி முற்றுகையில் சிறை செய்யப்படாவிட்டாலும் தோல்வியை சந்திக்க நேரிடும்.  
அதிகாரப்பூர்வமான சதுரங்க விதிகளில் யார் வெள்ளை காய்களுடன் விளையாடுகிறார்கள் என்பதை தீர்மானிப்பதற்கான நடைமுறைகள் இல்லை. அதற்குப் பதிலாக, இந்த முடிவு நடத்தப்பட்டும் போட்டி வகையின் குறிப்பிட்ட விதிகளுக்கு உட்பட்டதாகும். (உதாரணமாக சுவிசு-அமைப்புப் போட்டி அல்லது தொடர் சுழல்முறைப் போட்டி போன்றவை) போட்டியற்ற சில நட்பு முறை போட்டிகளில் ஒருமனதாக ஏற்றுக் கொள்ளப்பட்ட ஒப்பந்தம் போன்ற சில வகையான சீரற்ற தேர்வுகள் பெரும்பாலும் பயன்படுத்தப்படும். ஒரு வீரர் ஒவ்வொரு நிறத்தின் சிப்பாய்களில் ஒன்றை கைக்கு ஒன்றாக இரு கைகளிலும் மறைத்து வைத்து, மற்றொரு வீரர் விரும்பும் கையை சுட்டி அக்கை வெளிப்படுத்தும் காயின் நிறத்தை தேர்ந்தெடுத்துக் கொள்வது ஒரு பொதுவான முறையாகும்.
# சதுரங்க விதிமுறைகள்

## விளையாடும் வரைமுறைகள்

### நகர்வு

#### அடிப்படை நகர்வுகள்

ஒவ்வொரு சதுரங்கக் காயும் அதற்காக விதிக்கப்பட்டுள்ள தனித்த நகர்வு பாணியைக் கொண்டு நகர்த்தப்பட வேண்டும். நகர்வுகள் போட்டியாளரின் காயினை கைப்பற்றும் போது தவிர மற்ற நேரங்களில் காலியாக உள்ள சதுரங்களில் மட்டுமே நகர்த்தப்பட வேண்டும்.  
குதிரையைத் தவிர்த்து வேறு எந்த காய்களும் ஒன்றுக்கொன்று தாண்டிச் செல்ல இயலாது. ஒரு காய் கைப்பற்றப்படும் அல்லது வெட்டுப்படும் போது, தாக்கப்படும் காயை நீக்கிவிட்டு அந்த காய் இருந்த சதுரத்தில் அதற்கு பதிலாக தாக்கிய காயை வைக்கவேண்டும். போகும்போது பிடித்தல் என்ற கைப்பற்றல் நடவடிக்கை முறை மட்டுமே இதற்கு ஒரே விதிவிலக்கு ஆகும். கைப்பற்றப்பட்ட காயானது ஆட்டத்தில் இருந்து நீக்கப்படுகிறது. மேலும் மீதமுள்ள ஆட்டத்தில் அந்த காய் மீண்டும் திரும்ப உள்ளே வராது.  
இராசாவை மட்டும் கைப்பற்ற முடியாது ஆனால் செக் ஏன்று கூறி அச்சுறுத்தல் அறிவிப்பு செய்யலாம். (கீழே காண்க).  
- **இராசாவை** சரியாக ஒரு சதுரம் கிடைமட்டமாக, செங்குத்தாக அல்லது குறுக்காக நகர்த்த முடியும். ஒவ்வோர் ஆட்டத்திலும் ஒரே ஒரு முறை மட்டும் கோட்டை கட்டுதல் என்ற சிறப்பு நகர்வுக்கு கூடுதல் சதுரம் நகர்த்த முடியும். (கீழே காண்க).
- **யானையை** காலியாக உள்ள எத்தனை சதுரங்களைத் தாண்டி வேண்டுமானாலும் செங்குத்தாக அல்லது கிடைமட்டமாக நகர்த்தலாம். மேலும் கோட்டை கட்டும் சிறப்பு நகர்வில் இராசாவுடன் இணைத்து நகர்த்தப்படுகிறது.
- **மந்திரியை** காலியாக உள்ள எத்தனை சதுரங்களில் வேண்டுமானாலும் குறுக்குத் திசையில் நகர்த்தலாம்.
- **இராணியை** காலியாக உள்ள எத்தனை சதுரங்களில் வேண்டுமானாலும் குறுக்காக, கிடைமட்டமாக அல்லது செங்குத்தாக நகர்த்தலாம்.
- **குதிரையை** அருகில் உள்ள அதே வரிசை, நிரல் அல்லது குறுக்காக போன்ற விதங்களில் காலியாக உள்ள சதுரத்திற்கு நகர்த்தலாம். புரிதலுக்காக மற்றொரு வகையில் சொல்வதென்றால் குதிரையை யானையின் நகர்வைப் போன்று இரண்டு சதுரங்கள் நகர்த்தி பின்னர் அதில் இருந்து செங்குத்தாக ஒரு சதுரம் நகரத்த வேண்டும். குதிரையின் நகர்வை மற்ற காய்களால் தடை செய்ய இயலாது. குதிரை மட்டும் புதிய சதுரத்துக்குத் தாண்டிச் செல்லலாம். குதிரையை "L" அல்லது "7" வடிவத்தில் (அல்லது இந்த வடிவங்களின் திரும்பிய வடிவத்தில்) இரண்டு நகர்வுகள் ஒரே திசையிலும் பின்னர் 90° திரும்பி புதிய திசையில் மற்றொரு நகர்வும் நகர்த்த வேண்டும்.
- **சிப்பாய்கள்** நகர்வில் மிகவும் சிக்கலான விதிமுறைகளைக் கொண்டிருக்கின்றன:
:
:* ஒரு சிப்பாய் முன்னர் உள்ள சதுரம் காலியாக இருந்தால் ஒரு சதுரம் முன்னால் நகரலாம். ஒரு சிப்பாய் ஆட்டத்தில் அதுவரை ஒரு முறை கூட நகர்த்தப்படவில்லை என்றால், அந்த சிப்பாயை அதற்கு முன்னர் உள்ள இரண்டு சதுரங்கள் காலியாக இருந்தால் இரண்டு சதுரங்கள் முன்னால் நகர்த்தலாம். சிப்பாயைப் பின்னால் நகர்த்த இயலாது.
:* சிப்பாய்கள் மட்டுமே அவை எப்படி நகர்கின்றன என்பதைப் பொறுத்து மாறுபட்ட விதங்களில் கைப்பற்றப் படுகின்றன. அவை அவற்றின் முன்னர் குறுக்கே உள்ள இரண்டு சதுரங்களில் ஏதேனும் ஒன்றிலுள்ள எதிரி காயினைக் கைப்பற்ற முடியும். ஆனால் அந்த சதுரங்கள் காலியாக இருந்தால் அங்கு அவற்றை நகர்த்த முடியாது.
:: சிப்பாயானது போகும்போது பிடித்தல் மற்றும் நிரல் உயர்வு ஆகிய இரண்டு சிறப்பு நகர்வுகளுடனும் தொடர்புடையதாக இருக்கிறது..
# ரெட் ஹாட் சில்லி பெப்பர்ஸ்

## வரலாறு

### உருவாக்கம் மற்றும் முதல் ஆல்பம் (1983–84)

அந்தோனி கெய்டிஸ் மற்றும் பிளே இருவரும் கலிபோர்னியாவில் உள்ள பேர்பேக்ஸ் உயர்நிலைப் பள்ளியில் படிக்கும் போது ரெட் ஹாட் சில்லி பெப்பர்ஸ் (துவக்கத்தில் டோனி புளோ அண்ட் த மிராக்கலஸ்லி மெஜஸ்டிக் மாஸ்டர்ஸ் ஆஃப் மேஹெம்) இசைக்குழுவை உருவாக்கினர். கெய்டி எழுதிய "அவுட் இன் L.A." என்ற கவிதையை அவர் இசையமைத்த போது அந்த நிகழ்ச்சிக்கான ஒரு பாடல் உருவானது. இது இசைக்குழுவை ஆயத்தமில்லா இசையில் ஈடுபடச் செய்தது. ஸ்லோவக் மற்றும் ஐயன்ஸ் இருவரும் வாட் இஸ் திஸ்? என்ற மற்றொரு இசைக்குழுவில் ஏற்கனவே சேர இருந்த போது இது ஒரே முறை நடைபெறும் இசை நிகழ்ச்சியாகவே இருந்தது. எனினும் அந்த இசை நிகழ்ச்சி மிகவும் உற்சாகமூட்டுவதாக இருந்ததால் தொடர்ந்து வந்த வாரத்தில் திரும்புவதற்கு இசைக்குழுவினர் கேட்கப்பட்டனர்.  
அவர்களது முதல் இசை நிகழ்ச்சியான RHCP நடந்து பல்வேறு மாதங்களுக்கு பிறகு EMI மூலமாக கவனிக்கப்பட்டு அவர்களுடன் இசைப்பதிவு ஒப்பந்தத்தில் கையெழுத்திட்டனர். இரண்டு வாரங்களுக்கு முன்பு வாட் இஸ் திஸ்? இசைக்குழு MCA உடனான இசைப்பதிவு ஒப்பந்தத்தையும் பெற்றனர். ஸ்லோவக்கும், ஐயன்ஸும் ரெட் ஹாட் சில்லி பெப்பர்ஸில் பகுதி நேர செயல்திட்டமாகவே இன்னும் பார்த்துக் கொண்டிருந்ததால் வாட் இஸ் திஸ்? குழுவில் இருந்து வெளியேற முடிவெடுத்தனர். இசைக்குழுவைக் கலைப்பதற்கு பதிலாக கெய்ட்ஸும் பிளேவும் புதிய உறுப்பினர்களை பணியமர்த்துவதற்கு முடிவு செய்தனர். அதன்பிறகு பிளேவின் நண்பரான கிலிஃப் மார்டின்ஸ் விரைவில் சில்லி பெப்பர்ஸில் சேர்வதற்கு கேட்கப்பட்டார். திறமையைக் கண்டறியும் சோதனைகளின் மூலம் புதிய கிட்டார் கலைஞர் ஜேக் சேர்மனும் இசைக்குழுவுடன் இணைந்தார்.  
அவர்களது முதல் ஆல்பத்தை வழங்குவதற்கு கேங் ஆஃப் ஃபோர் கிட்டார் கலைஞர் ஆண்டி கில் பணியமர்த்தப்பட்டார். கெய்டிஸும் பிளேவும் கொண்டிருந்த நம்பிக்கையின்மையின் காரணத்தால் துல்லியமான, கூர்மையான, அதிகப்படியான வானொலி-ஆதரவு ஒலியுடனான இசையை வழங்குவதற்கு இசைக்குழுவினரை அவர் ஊக்கப்படுத்தினார். ஆகஸ்ட் 10, 1984 அன்று *த ரெட் ஹாட் சில்லி பெப்பர்ஸ்* வெளியானது. இந்த ஆல்பம் விற்பனையில் சாதனைகளைப் படைக்காவிட்டாலும் கல்லூரி வானொலி மற்றும் எம்டிவி வானலை ஒலிபரப்பு ஆகியவை இரசிகர்களைப் பெறுவதற்கு அவர்களுக்கு உதவின. இறுதியில் இந்த ஆல்பம் 300,000 பிரதிகளை விற்றது. இந்த சுற்றுலா நிகழ்ச்சிக்கு பிறகு கெய்டிஸூக்கும் ஷேர்மனுக்கு இடையில் இசை மற்றும் வாழ்க்கைமுறையில் நெருக்கடி தொடர்ந்ததால் நிகழ்ச்சிகளுக்கும் இசைக்குழுவின் தினசரி மாற்றமானது சிக்கலானது. வாட் இஸ் திஸ்? குழுவில் ஏற்பட்ட சோர்விற்குப் பின்னர் ஸ்லோவக் சில்லி பெப்பர்ஸுக்கு திரும்பியவுடன் விரைவில் ஷேர்மன் குழுவில் இருந்து நீக்கப்பட்டார்.
# ரெட் ஹாட் சில்லி பெப்பர்ஸ்

## வரலாறு

### *பிளட் சுகர் செக்ஸ் மகிக்* மற்றும் ஜான் புருஸ்னேட்டின் வெளியேற்றம் (1990–92)

1990 ஆம் ஆண்டில் அவர்களது அடுத்த தலைப்பிடப்படாத ஐந்தாவது ஆல்பத்தை தயாரிப்பதற்கு ரிக் ரூபின் பணியமர்த்தப்பட்டதுடன் குழுவின் வணிகக் குறியாக வார்னர் பிரதர்ஸ் ரெக்கார்ட்ஸ் மாற்றப்பட்டது. இசைக்குழுவின் தொடர்ந்து வந்த அனைத்து ஸ்டுடியோ ஆல்பங்களையும் ரூபின் தயாரித்தார். "[ஒவ்வொரு நாளும்] தற்போது புதிய இசைக்கான பாடல் வரிகள் எனக்கு தோன்றுகிறது" என கெய்டிஸ் *மதர்'ஸ் மில்க்* உருவாகும் போது கூறியதைக் காட்டிலும் இந்த ஆல்பத்தின் பாடல் வரிகள் மிகவும் ஆக்க வளமுடையதாக இருந்தது.  
நீண்ட கால ஒத்திகைகள், பாடல் எழுதுதல் மற்றும் புதிய யோசனைகளைக் கொண்டு புதிய ஆல்பத்திற்கான இசைப்பதிவை கடினமான ஆறு-மாத செயல்பாட்டில் இசைக்குழுவினர் ஈடுபட்டாலும் வழக்கமான இசைப்பதிவு ஸ்டுடியோவில் ரூபின் திருப்தியடையவில்லை. குறைந்த மரபுசார்ந்த அமைப்பில் இசைக்குழு நன்கு பணியாற்றுவதாக அவர் எண்ணினார். "நாங்கள் அனைவரும் வாழ்ந்து கொண்டிருந்த இடத்தில் இருந்து கல் எறியும் தூரத்தில் வியக்கத்தக்க மிகப்பெரிய காலியான வரலாற்று சிறப்புமிக்க மத்தியதரைக்கடலில் அமைந்த பேய் வீடு" இருப்பதை அவர் அறிந்து கொண்டார். அந்த மாளிகையின் தற்போதைய உரிமையாளர் ரூபின் ஆவார். அடுத்த மாதம் புருஸ்னேட், கெய்ட்ஸ் மற்றும் பிளே அந்த வீட்டில் தனித்திருந்தனர். இசைப்பதிவு முழுமையாக முடியும் வரை அவர்கள் எவருமே வீட்டை விட்டு வெளியேறவில்லை. எனினும் அந்த வீட்டில் பேய் இருப்பதாக ஸ்மித் நம்பியதால் அங்கு தங்கக்கூடாது என்று முடிவெடுத்தார்.  
இசைக்குழுவினரால் அந்த ஆல்பத்திற்கான தலைப்பை தேர்ந்தெடுக்க முடியவில்லை, ஆனால் ரூபினுக்கு ஒரு குறிப்பிட்ட பாடலின் தலைப்பு பிடித்திருந்தது. "பிளட் சுகர் செக்ஸ் மகிக்" என்பதாகும். இப்பாடல் ஆல்பத்தில் இடம்பெறவில்லையெனினும் அந்த சமயத்தில் அவர்கள் யோசித்து வைத்திருந்ததை விட "இது ஒரு சிறந்த தலைப்பு" என ரூபின் நம்பினார்.  
செப்டம்பர் 24, 1991 அன்று *பிளட் சுகர் செக்ஸ் மகிக்* வெளியானது. "கிவ் இட் அவே" முதல் தனிப்பாடலாக வெளியானது. 1992 ஆம் ஆண்டில் "குரல்சார்ந்த சிறந்த ஹார்டு ராக் இசைக்கான" கிராமி விருதை இப்பாடல் வென்றது. மேலும் மாடன் ராக் தரவரிசையில் இடம்பெற்ற இசைக்குழுவின் முதல் முதலிடத் தனிப்பாடல் என்ற பெயரையும் பெற்றது. இது இசைக்குழு தரவரிசையில் அடைந்த மிகப்பெரிய இடமாகும். மேலும் ரோலிங் ஸ்டோன் பத்திரிகையின் அனைத்து காலத்திலும் மிகச்சிறந்த 500 ஆல்பங்கள் பட்டியலில் *பிளட் சுகர் செக்ஸ் மகிக்* 310 வது இடத்தைப் பிடித்தது. இந்த ஆல்பம் வெளியாகி கிட்டத்தட்ட ஒரு ஆண்டிற்குப் பிறகு 1992 ஆம் ஆண்டு அமெரிக்க ஆல்பத் தரவரிசைகளில் #3 வது இடம் பெற்றது.  
இசைக்குழுவின் வெற்றியானது போதைக்கு அடிமையாக இருந்த புருஸ்னேட்டை குழுவில் இருந்து வெளியேற வைத்து மே 1992 ஆம் ஆண்டு பிளட் சுகர் ஜப்பானிய சுற்றுலா நிகழ்ச்சியின் போது அவர் எதிர்பாராதவிதமாய் இசைக்குழுவை விட்டு வெளியேறினார். அவர்கள் இறுதியாக முன்னாள் ஜேன்'ஸ் அடிக்சனின் கிட்டார் கலைஞர் டேவ் நவரோவை பணியமர்த்தினர். இவர் புருஸ்னேட் வெளியேறிய போதே ஏற்கனவே குழுவுடன் இணைவதற்கு விருப்பம் தெரிவித்திருந்தார்.
# ரெட் ஹாட் சில்லி பெப்பர்ஸ்

## வரலாறு

### *ஒன் ஹாட் மினிட்* (1993–97)

உட்ஸ்டாக் '94 இல் இசைக்குழுவுடன் டேவ் நவரோ முதன்முதலில் பங்கேற்றார். அந்நிகழ்ச்சியில் குரோம் உலோக ஆடைகளில் பாதுகாப்பற்ற முறையில் இணைக்கப்பட்டிருந்த ஏராளமான ஒளி விளக்குகளைக் கொண்ட ஆடைகளை இசைக்குழுவினர் அணிந்திருந்தனர். அதனால் அவர்களால் இசைக்கருவிகளை வாசிப்பதற்கு சாத்தியம் இல்லாமல் போனது. உட்ஸ்டாக்கில் இசைக்குழுவினரின் நிகழ்ச்சியைத் தொடர்ந்து த ரோலிங் ஸ்டோனுடன் இணைந்து ஒரு சுருக்கமான தொடக்க இசை நிகழ்ச்சியை அவர்கள் நடத்தினர். எனினும் கெய்டிஸைப் பொறுத்தவரை ஸ்டோன்ஸுடன் அவர்களது அனுபவம் பயங்கரமானதாக இருந்தது. வெளித்தோற்றத்திற்கு குழுவினரின் உறவு நன்றாகத் தெரிந்தாலும் மூன்று மூத்த உறுப்பினர்களுக்கும் நவரோவுக்கு இடையே ஆன நட்புமுறை மோசமடையத் தொடங்கியது. அவரது மாறுபட்ட இசைப் பின்னணியானது. அவர்கள் ஒன்றாக இசைக்கும் போது ஒரு கடினமான சூழ்நிலையை ஏற்படுத்தியது. மேலும் அடுத்த ஆண்டு ரெட் ஹாட் சில்லி பெப்பர்ஸுடனான அவரது முதல் மட்டும் ஒரே ஆல்பமான *ஒன் ஹாட் மினிட்*டிலும் இது பிரச்சனையாக அமைந்தது. இந்த ஆல்பமானது பல தாமதங்கள் மற்றும் ஒத்திவைப்புகளுக்குப் பிறகு செப்டம்பர் 12, 1995 அன்று வெளியானது. இசைக்குழுவினரின் முந்தைய ஆல்பங்களை ஒப்பிடுகையில் இந்த ஆல்பத்தின் பதிவு கடினமானதாகவும் மகிழ்ச்சியற்றதாகவும் இருந்ததாக அவர்கள் விளக்கினர். இசைக்குழுவின் மூன்றாவது #1 தனிப்பாடலான கதைப்பாடல் "மை பிரண்ட்ஸுக்கு" வித்திட்டது. மேலும் "வார்புடு" மற்றும் "ஏரோபிளேன்" போன்ற பாடல்களின் தரவரிசை வெற்றியிலும் மகிழ்ச்சி கொண்டது.  
இசைக்குழுவின் மறு செய்கையில் பல்வேறு சவுண்ட் டிராக்குகள் இடம்பெற்றன. ஜான் லெனானின் பங்கேற்பான "ஐ பவுண்ட் அவுட்" *ஒர்க்கிங் கிளாஸ் ஹீரோ: எ ட்ரிபியூட் டூ ஜான் லெனான்* இல் இடம்பெற்றது. ஓஹியோ பிளேயர்ஸ் பங்கேற்பான "லவ் ரோலர்கோஸ்டர்" ஆனது *பீவிஸ் அண்ட் பட்ஹெட் டூ அமெரிக்கா சவுண்ட்டிராக்*கில் ஒரு தனிப்பாடலாக வெளியிடப்பட்டது.  
இச்சமயத்தில் கெய்டிஸ் அவரது ஹெராயின் பழக்கத்தை மீண்டும் தொடர்ந்தார். 1998 ஆம் ஆண்டு ஏப்ரலில் ஆக்கத்திறன் மாறுபாடுகள் காரணமாக நவரோ இசைக்குழுவை விட்டு வெளியேறி விட்டதாக அறிவிக்கப்பட்டது. மேலும் இந்த முடிவு "பரஸ்பர" நன்மைக்காக எடுக்கப்பட்டது என கெய்டிஸ் கூறினார். எனினும் போதைப் பொருள்களை உட்கொண்டு இசைக்குழுவில் பயிற்சி மேற்கொள்ள விளைந்ததற்காக நவரோ வெளியேற்றப்பட்டார் என்றும் அச்சமயத்தில் அவரது சொந்த ஆம்ப்பின் மேல் பின்னோக்கி விழுந்து விட்டார் எனவும் அச்சமயத்தில் வந்த செய்திகள் தெரிவித்தன. கெய்டிஸ் அதைப் பற்றிக் கூறுகையில் இந்த செய்திகள் வேடிக்கையாக உள்ளது எனக் கூறினார். மேலும் இது இரங்கத்தக்க ஒன்று என்றும் நவரோவின் வெளியேற்றத்தினால் ஏற்பட்ட உந்து வேகம் எனவும் தெரிவித்தார்.
# ரெட் ஹாட் சில்லி பெப்பர்ஸ்

## வரலாறு

### *ஸ்டேடியம் ஆர்கேடியம்* (2005–07)

2006 ஆம் ஆண்டில் ரிக் ரூபினால் தயாரிக்கப்பட்டு கிராமி விருதை வெற்றிபெற்ற *ஸ்டேடியம் ஆர்கேடியத்தை* இசைக்குழு வெளியிட்டது. ஆறு மாதங்கள் இடைவெளியில் மூன்று வெவ்வேறான ஆல்பங்களாக வெளியிடும் நோக்கத்துடன் 38 பாடல்கள் உருவாக்கப்பட்டிருந்தாலும் பதிலாக 28-டிராக் இரட்டை ஆல்பத்தை வெளியிடுவதற்கு இசைக்குழு தேர்வு செய்தது. இதில் எஞ்சியிருக்கும் பத்து டிராக்குகள் பின்னர் B-பகுதிகளில் வெளியிடப்பட இருந்தன. எனினும் B-பகுதிகள் ஒன்பது டிராக்குகள் மட்டுமே வெளியிடப்பட்டன. அமெரிக்கத் தரவரிசைகளில் #1 இடத்தைப் பெற்ற அவர்களது முதல் ஆல்பம் இது இரண்டு வாரங்களுக்கு அதே இடத்திலேயே நிலைத்திருந்தது. மேலும் UK மற்றும் 25 பிற நாடுகளிலும் இந்த ஆல்பம் முதலிடத்தை அடைந்தது. ஆல்பத்தின் முதல் வாரத்தில் அமெரிக்காவில் தனியாக 442,000 அலகுகள் விற்கப்பட்டன. உலகளவில் 1,100,000 மேற்பட்ட அலகுகள் விற்கப்பட்ட இந்த ஆல்பம் ஒரே வாரத்தில் அதிகமாக விற்பனையானதற்கான தனிப்பட்ட சாதனையும் படைத்தது. 2006 ஆம் ஆண்டின் இறுதியில் *ஸ்டேடியம் ஆர்கேடியம்* ஏழு மில்லியன் அலகுகளுக்கு மேல் விற்று அந்த ஆண்டில் சிறப்பாக விற்பனையான ஆல்பம் எனப் பெயர் பெற்றது. மேலும் அந்த ஆண்டில் ஒரு வாரத்தில் அதிகம் விற்பனையான ஆல்பம் என்ற சாதனையையும் படைத்தது.  
சில்லி பெப்பர்ஸில் மீண்டும் இடம் பெறும் ஆபாசப் பகுதிகள் இந்த ஆல்பத்தில் குறைவாகவே இருந்தன. அவர்களது இசை வாழ்க்கையில் மிகவும் சிறப்புடைய ஆல்பம் இது என ரோலிங் ஸ்டோன் புகழ்ந்தது. மோன்ஸ்டர் 28 பாடல் ஆல்பமானது இசைக்குழுவின் பணியில் ஒவ்வொரு பகுதியின் சுவையையும் வழங்கியுள்ளது எனக் கூறியது. அதனுடன் "அவர்களது மகிழ்வுடைய பன்க்-மெட்டல் இசையானது மிகவும் ஆன்மாவைத் தாங்கிய" பாடல்களைக் கொண்டுள்ளது எனத் தெரிவித்தது. தொழில்முறையான திறனாய்வுகள் மீண்டும் ஒரு முறை தனிச்சிறப்பு வாய்ந்ததாக இருந்தன. ரோலிங் ஸ்டோன் கூட 5 நட்சத்திரங்களுக்கு 4 ஐ வழங்கியது.  
இசைப்பதிவின் முதல் தனிப்பாடலான "டானி கலிபோர்னியா" இசைக்குழுவின் விரைவாக-விற்பனையாகும் தனிப்பாடலாக பெயர்பெற்றது. அமெரிக்காவின் மாடன் ராக் தரவரிசையில் சிறந்த இடத்தில் அறிமுகமாகி பில்போர்டு ஹாட் 100 இல் #6 வது இடத்தைப் பிடித்தது. மேலும் UK #2 வது இடத்தை அடைந்தது. *டெத் நோட்* என்ற திரைப்படத்தின் தலைமைக் கருத்துப் பாடலாக இப்பாடல் இடம்பெற்றது. அச்சமயத்தில் அவர்களது தனிப்பாடலான "ஸ்னோ ((ஹே ஓ))"வின் நேரடி நிகழ்ச்சியும் இந்த விழாவில் நடத்தப்பட்டது. வண்ணக் காகிதங்கள் தூவி அந்த விழா நிறைவு பெற்றது.
# ரெட் ஹாட் சில்லி பெப்பர்ஸ்

## வரலாறு

### ஹைட்டஸ் மற்றும் இரண்டாவது முறையாக புருஸ்னேட் வெளியேற்றம் (2007–2009)

*ஸ்டேடியம் ஆர்கேடியத்தை* ஊக்குவிப்பதற்கான கடைசி சுற்றுலா நிகழ்ச்சி முடிந்த பிறகு இசைக்குழுவினர் ஒரு நீண்ட கால இடைவெளியை எடுத்துக்கொண்டனர். *கலிபோர்னிக்கேசனில்* இருந்து இடைவிடாது அவர்கள் இவ்வளவு ஆண்டுகளாக பணிபுரிந்ததை முடிவுக்கு கொண்டு வர இந்த இடைவெளி எடுத்துக்கொண்டதாக கெய்டிஸ் காரணம் கூறினார். பிளே USC இல் இசை பயிற்றுவிப்பதற்காக கையெழுத்திட்ட போது கெய்டிஸ் அவரது புதிய மகனை நன்றாகப் பார்த்துக்கொள்ளும் பொறுப்பு இருப்பதாலும் இயலுமாயின் அவரது சுயசரிதத்தைக் கொண்டு *ஸ்பைடர் அண்ட் சன்* என்று குறுகிய தொலைக்காட்சித் தொடரை எடுக்க விருப்பதாகவும் கெய்டிஸ் கூறினார். புருஸ்னேட் அவரது தனிப்பட்ட ஆல்பமான *த எம்ப்ரீனில்* பணிபுரிந்து அவரது தனிப்பட்ட இசை வாழ்க்கையைத் தொடர்ந்தார். சாடு ஸ்மித் சூப்பர்குரூப்பான சிக்கன்பூட்டின் சாமி ஹேகர், ஜோ சாட்ரியனி மற்றும் மைக்கேல் அந்தோனி ஆகியோருடன் இணைந்து பணியாற்றினார். மேலும் அவரது தனிப்பட்ட ஆல்பமான சாடு ஸ்மித்'ஸ் பாம்பாஸ்டிக் மெட்பேட்ஸிலும் பணிபுரிந்தார். "குறைந்தது ஒரு ஆண்டிற்கு" இசைக்குழுவினர் பிரிந்து இருப்பதற்கு திட்டமிட்டிருந்தனர். இச்சமயத்தில் 2008 ஆம் ஆண்டில் ஜார்ஜ் கிளிண்டன் (1985 ஆம் ஆண்டின் *ஃப்ரீக்கி ஸ்டைலியை* தயாரித்தவர்) அவரது புதிய ஆல்பமான *ஜார்த் கிளிண்டன் அண்ட் ஹிஸ் கேங்ஸ்டர்ஸ் ஆஃப் லவ்*வில் மட்டும் இசைக்குழுவினர் இசைப்பதிவினை மேற்கொண்டனர். கிம் மேனிங்குடன் இணைந்து இசைக்குழுவினர் செர்லி மற்றும் லீ'ஸ் கிளாசிக்கான "லெட் த குட் டைம்ஸ் ரோலின்" புதிய பதிப்பை பதிவு செய்தனர்.  
2009 ஆம் ஆண்டு மே மாதம் கெய்டிஸைக் கெளரவப்படுத்துவதற்கான ஐந்தாவது ஆண்டு மியூசிக்கேர் நிகழ்ச்சியில் ரோன் உட், ஜோஷ் க்லிங்ஆஃபர் மற்றும் இவன் நெவில்லி ஆகியோருடன் இணைந்து *த இன்செக்ட்ஸ்* என்ற பெயரின் கீழ் கெய்டிஸ், பிளே மற்றும் ஸ்மித் ஆகியோர் இசை நிகழ்ச்சி நடத்தினர். மியூசிக்கேர்ஸ் MAP நிதிவளத்தில் அவரது ஈடுபாடு மற்றும் ஆதரவிற்காகவும் போதைப் பழக்கத்திற்கு அடிமையானவர்களுக்கு உதவுவதும் அவர்களை அதில் இருந்து மீட்டுகொண்டு வர எடுத்துக்கொள்ளும் பொறுப்பிற்காகவும் ஸ்டீவ் ராய் வாகன் விருது வழங்கப்பட்டு அவருக்கு கெளரவம் அளிக்கப்பட்டது. அச்சமயத்தில் ஜான் புருஸ்னேட்டிற்கு ஐரோப்பாவில் வேலைகள் காரணமாக இதற்கு அவரால் வர இயலவில்லை.  
2009 ஆம் ஆண்டின் தொடக்கத்திலேயே ரெட் ஹாட் சில்லி பெப்பர்ஸை விட்டு வெளியேறி விட்டதாக புருஸ்னேட் 2009 ஆம் ஆண்டு டிசம்பர் மாதத்தில் தெரிவித்தார். அவரது *மைஸ்பேஸ்* பக்கத்தில் புருஸ்னேட் இதை விளக்கியிருந்தார். இச்சமயம் குழுவை விட்டுப் பிரிவதில் உறுப்பினர்களுக்கு என் மேல் வருத்தமோ, கோபமோ இல்லை என்றும் அவர்கள் மிகவும் ஆதரவாகவும், புரிந்துகொள்ளும் தன்மையுடனும் இருப்பதாகவும் அதில் தெரிவித்திருந்தார். புருஸ்னேட் அவரது இசை ஆர்வம் அவரை வேறு திசையில் கொண்டு செல்வதாக உணர்ந்தார். அதனால் அவரது தனிப்பட்ட தொழில் வாழ்க்கையில் முழுவதுமாக கவனம் செலுத்த வேண்டுமென எண்ணினார்.
# ரெட் ஹாட் சில்லி பெப்பர்ஸ்

## இசைக்குழு உறுப்பினர்கள்

- அந்தோனி கெய்டிஸ் – முன்னணிப் பாடகர் <small>(1983–தற்போது வரை)</small>
- மைக்கேல் "பிளே" பால்ஜரி – பேஸ் கிட்டார், டிரம்பெட், பின்னணிப் பாடகர் <small>(1983–தற்போது வரை)</small>
- சாடு ஸ்மித் – டிரம்ஸ், தாளம் தட்டுதல் <small>(1988–தற்போது வரை)</small>
- ஜோஷ் கிலிங்ஆஃபர் – கிட்டார், பின்னணிப் பாடகர் <small>(2010-தற்போது வரை)</small>
# ரெட் ஹாட் சில்லி பெப்பர்ஸ்

## இசைசரிதம்

- *த ரெட் ஹாட் சில்லி பெப்பர்ஸ்* (1984)
- *ஃப்ரீக்கி ஸ்டைலி* (1985)
- *த அப்லிஃப்ட் மோஃபோ பார்டி பிளான்* (1987)
- *மதர்'ஸ் மில்க்* (1989)
- *பிளட் சுகர் செக்ஸ் மகிக்* (1991)
- *ஒன் ஹாட் மினிட்* (1995)
- *கலிபோர்னிகேசன்* (1999)
- *பை த வே* (2002)
- *ஸ்டேடியம் ஆர்கேடியம்* (2006)
- TBA (2010)
# ரெட் ஹாட் சில்லி பெப்பர்ஸ்

## குறிப்புதவிகள்

-
-
# பார்கோடு

**பார்கோடு** என்பது குறிப்பிட்ட பொருட்களின் மீது அதுபற்றிய சில தகவல்களைக் காண்பிக்கும் ஒளியியல் பொறியால் படிக்கப்படக்கூடிய தரவின் குறிப்பிடுதல் ஆகும். பார்கோடுகள் முதலில் அகலங்கள்(வரிகள்) மற்றும் இணை வரிகளின் இடைவெளிகள் ஆகியவற்றின் மூலம் தகவலைக் குறிப்பிடுவதாக இருக்கிறது. மேலும் அவை நேரோட்ட அல்லது 1D (1 பரிமாணம்) பார்கோடுகள் அல்லது குறியியல்கள் போன்றவையாக குறிப்பிடப்படலாம். அவை சதுரங்கள், புள்ளிகள், அறுகோணங்கள் போன்ற உருப்படிமங்கள் மற்றும் 2D (இரு பரிமாணம்) அணிக்குறிகள் அல்லது குறியியல்கள் என்று அழைக்கப்படும் படங்களினுள் மற்ற வடிவவியல் உருப்படிமங்கள் ஆகியவையாகவும் வருகின்றன. 2D அமைப்புகள் துண்டுகளுக்குப் பதிலாக குறியீடுகளைப் பயன்படுத்திய போதும் அவை பொதுவாக பார்கோடுகள் என்றே குறிப்பிடப்படுகின்றன. பார்கோடுகளை பார்கோடு படிப்பிகள் (barcode readers) என்று அழைக்கப்படும் ஒளியியல் ஸ்கேனர்கள் அல்லது சிறப்பு மென்பொருளால் உருவத்தை ஸ்கேன் செய்வதன் மூலமாகப் படிக்க முடியும்.  
பபிள்கம்களே முதன் முதலில் பார்கோடு அச்சிடப்பட்டு வெளிவந்த பொருட்களாகும். பார்கோடுகளின் முதல் பயன்பாடு இரயில்பாதை வண்டிகளின் விவரக்குறிப்பைக் குறிப்பிடுவதற்காகப் பயன்படுத்தப்பட்டது. ஆனால் அவை தானியங்கி சிறப்பங்காடி வெளியேறும் அமைப்புகளில் பயன்படுத்தப்படும் வரை வணிகரீதியாக வெற்றிபெறவில்லை. அந்த முறை தற்போது கிட்டத்தட்ட உலகளாவிய அளவில் பயன்படுத்தப்படுகிறது. பின்னர் அவற்றின் பயன்பாடு மற்ற பயன்பாட்டிற்கும் பரவியது. அந்தப் பணிகள் பொதுவாக ஆட்டோ ஐடி டேட்டா கேப்ச்சர் (ஏ.ஐ.டி.சி.) என்று குறிப்பிடப்பட்டன. மற்ற அமைப்புகள் ஏ.ஐ.டி.சி. சந்தையில் நுழைவதற்கான முயற்சிகள் மேற்கொண்டன. ஆனால் பார்கோடுகளின் எளிமை, பொதுமை மற்றும் குறைந்த விலை போன்றவை மற்ற அமைப்புகளின் பங்களிப்பைக் கட்டுப்படுத்தின. பார்கோடுகளை நடைமுறைப் படுத்துவதற்கு 0.5¢ (அமெரிக்கா) செலவானது. அதே சமயம் எதிரிடை ஆர்.எஃப்.ஐ.டி. இன்றும் ஒரு டேகுக்கு 7¢ முதல் 30¢ வரை இருக்கிறது.
# பார்கோடு

## தொழிற்துறை ஏற்பு

1981 ஆம் ஆண்டில் அமெரிக்கப் பாதுகாப்புத் துறை ஆனது அமெரிக்க இராணுவத்துக்கு விற்பனை செய்யும் அனைத்து பொருட்களிலும் குறியீடு 39 ஐப் பயன்படுத்தியது. LOGMARS என்ற இந்த அமைப்பு இன்றும் DoD இனால் பயன்படுத்தப்படுகிறது. மேலும் இது தொழிற்துறை பயன்பாடுகளில் பார்கோடிங்கின் பரவலான ஏற்பிற்கான வினையூக்கியாக பரவலாகப் பார்க்கப்படுகிறது.
# பார்கோடு

## குறியியல்கள்

### ஸ்கேனர்கள் (பார்கோடு படிப்பிகள்)

ஆரம்பத்தில் உருவாக்கப்பட்ட இன்றும் மலிவாய் கிடைக்கக் கூடிய பார்கோடு ஸ்கேனர்கள் நிலையான விளக்கு மற்றும் ஒற்றை ஒளி உணரி ஆகியவற்றால் உருவாக்கப்பட்டிருக்கிறது. அதனை பார்கோடுகளுக்குக் குறுக்கே கையால் "நகர்த்தி" பயன்படுத்த வேண்டும்.  
பார்கோடு ஸ்கேனர்கள் அவை கணினியுடன் இணைக்கப்படும் விதத்தைச் சார்ந்து மூன்று பிரிவுகளில் வகைப்படுத்தப்படுகின்றன. அதில் பழமையான வகையாக ஆர்.எஸ்-232 பார்கோடு ஸ்கேனர் இருக்கிறது. இந்த வகையில் பயன்பாட்டு நிரலுக்கு உள்ளீட்டுத் தரவைப் பரிமாறுவதற்காக சிறப்பு நிரலாக்கம் தேவையாய் இருக்கிறது.
மற்றொரு வகையில் இணங்கிக் கம்பியைப் பயன்படுத்தி கணினி மற்றும் அதன் பீ.எஸ்/2 அல்லது ஏ.டீ விசைப்பலகை ஆகியவற்றுக்கு இடையில் இணைக்கப்படுகிறது. மூன்றாவது வகை யூ.எஸ்.பி பார்கோடு ஸ்கேனர் ஆகும். இது ஆர்.எஸ்-232 ஸ்கேனரைக் காட்டிலும் மிகவும் நவீனமானதாகவும் மிகவும் எளிதாக நிறுவக்கூடிய சாதனமாகவும் இருக்கிறது. விசைப்பலகை இடைமுக ஸ்கேனர் போன்று இதற்கு பயன்பாட்டு நிரலுக்கு உள்ளீட்டுத் தரவைப் பரிமாற்றுவதற்காக எந்தக் குறியீடும் அல்லது நிரலும் தேவையில்லை; இதில் பார்கோடினை ஸ்கேன் செய்யும் போது விசைப்பலகையில் அடிக்கும் போது கணினிக்குத் தகவல் அனுப்பப்படுவது போன்று தகவல் அனுப்பப்படும்.
# பார்கோடு

## குறியியல்கள்

### சரிபார் அமைப்பு (பிகா இன்ஸ்பெக்சன்)

பார்கோடு சரிபார் அமைப்புகள் முதன்மையாக தொழில்களில் பார்கோடுகளை அச்சிடுவதன் மூலமாகப் பயன்படுத்தப்பட்டது. ஆனால் வழங்கல் சங்கிலியில் உள்ள யாரேனும் ஒரு வர்த்தகக் கூட்டாளி பார்கோடின் தரத்தைச் சோதனையிட முடியும். பார்கோடுக்கு "தரம்" வழங்குவதில் முக்கியமாக அது வழங்கல் சங்கிலியில் அனைத்து பார்கோடுகளையும் படிக்க முடிவதற்கு உறுதியளிப்பதாக இருக்க வேண்டும். சில்லறை விற்பனையாளர்கள் இணக்கமில்லாத பார்கோடுகளைப் பயன்படுத்தினால் பெருமளவில் அபராதமும் தண்டனையும் பெறுவர்.  
பார்கோடு சரிபார் அமைப்புகள் ஸ்கேனர் போன்றே செயல்படுகின்றன. ஆனால் எளிமையாக பார்கோடினைக் குறியீடு செய்வதற்கு மாறாக சரிபார் அமைப்புகள் தொடர்ந்த எட்டு சோதனைகளை மேற்கொள்கின்றன. ஒவ்வொரு சோதனையும் 0.0 முதல் 4.0 (F முதல் A வரை) வரையிலான தரங்களைக் கொடுக்கும். ஸ்கேனுக்கான தரம் இந்தச் சோதனைகளில் மிகவும் குறைவாக பெற்ற தரத்தினை எடுத்துக் கொள்ளப்படும். பெரும்பாலான பயன்பாடுகளுக்கு 2.5 (சி) தரமானது குறைந்தபட்சம் ஏற்றுக் கொள்ளப்பட்ட தரமாக இருக்கிறது.  
பார்கோடு சரிபார் அமைப்புத் தரநிலைகள்:
- பார்கோடு சரிபார் அமைப்புகள் ஐ.எஸ்.ஓ 15426-1 (நேரோட்ட பார்கோடு சரிபார் அமைப்பு உடன்படல் தரநிலை) உடன் அல்லது ஐ.எஸ்.ஓ 15426-2 (2டி பார்கோடு சரிப்பார் அமைப்பு உடன்படல் தரநிலை) உடன் இணக்கமானதாக இருக்க வேண்டும்.
- தற்போதைய சர்வதேச பார்கோடு தர விவரக்கூற்று ஐ.எஸ்.ஓ/ஐ.ஈ.சி 15416 (நேரோட்ட பார்கோடுகள்) மற்றும் ஐ.எஸ்.ஓ/ஐ.ஈ.சி 15415 (2டி பார்கோடுகள்) ஆகும்.
- ஐரோப்பியத் தரநிலை ஈ.என் 1635 திரும்பப் பெறப்பட்டு அதற்குப் பதிலாக ஐ.எஸ்.ஓ/ஐ.ஈ.சி 15416 ஆக மாற்றம் செய்யப்பட்டது
- முதல் அமெரிக்க பார்கோடு தர விவரக்கூற்று ஆன்சி (ANSI) எக்ஸ் 3.182 ஆகும். யூ.பீ.சி குறியீடுகள் யூ.எஸ் ஆன்சி/யூ.சி.சி5 இல் பயன்படுத்தப்படுகின்றன.
# பார்கோடு

## பயன்கள்

குறிப்பிட்ட இடத்திற்கான விற்பனை மேலாண்மையில் பார்கோடுகளின் பயன்பாட்டினால் வணிகத்தின் அடிப்படை அம்சங்கள் சார்ந்து மிகவும் விரிவான தற்போதைய தேதி வரைக்குமான தகவல்களை வழங்க முடியும். இது மிகவும் துரிதமாக மற்றும் மிகவும் நம்பிக்கையுடன் முடிவுகள் எடுக்க ஏதுவாக்குகிறது. எடுத்துக்காட்டாக:
- வேகமாக விற்பனையாகும் பொருட்களை நுகர்வோர் தேவையை நிறைவு செய்வதற்காக துரிதமாக அடையாளம் காணலாம் தானாகவே மீண்டும் வாங்குவதற்கு ஆயத்தமாகலாம்.
- குறைவாக விற்பனையாகும் பொருட்கள் கண்டறியப்பட்டு தேவையற்ற கையிருப்பைத் தவிர்க்கலாம்.
- கடையில் குறிப்பிட்ட பொருளை இடம் மாற்றி வைப்பதினால் ஏற்படும் விளைவுகளைக் கண்காணிக்கலாம். இதனால் வேகமாக விற்பனையாகும் மிகவும் இலாபகரமான பொருட்களைச் சிறந்த இடத்தில் வைக்க முடியும்.
- பழைய தகவல்கள் பருவம் சார் ஏற்ற இறக்கத்தை மிகவும் துல்லியமாகக் கணிப்பதற்குப் பயனுள்ளதாக இருக்கலாம்.
- பொருட்களின் விற்பனை விலைகள் மற்றும் விலை அதிகரிப்புகள் இரண்டும் பிரதிபலிக்கும் வகையில் அது அடுக்கப்பட்டிருக்கும் அலமாரியில் மறுவிலையிடல் இடம்பெறச் செய்யலாம்.
- மேலும் இந்த தொழில்நுட்பம் பொதுவாக தள்ளுபடி அட்டைகளின் தன்னார்வப்பதிவு மூலமாக தனிப்பட்ட நுகர்வோர்களின் விரங்களைத் தெரிந்து கொள்வதற்கு ஏதுவாக்குகிறது. இந்த நடைமுறை நுகர்வோருக்கு பயன் விளைவிக்கும் அதே வேளையில் அவர்களது அந்தரங்கத்திற்கு மிகவும் ஆபத்து விளைவிப்பதாகவும் கருதப்படுகிறது.  
விற்பனைகள் மற்றும் விவரக் குறிப்புகள் கண்காணித்தல் ஆகியவற்றுக்கு அப்பால் பார்கோடுகள் கப்பல் வணிகம்/பெறுதல்/கண்காணித்தல் ஆகியவற்றில் மிகவும் பயனுள்ளதாக இருக்கின்றன.
- உற்பத்தியாளர் குறிப்பிட்ட பொருளை பெட்டியில் அடைக்கும் போது அந்தப் பெட்டிக்கு தனித்த அடையாள எண் (Unique Identifying Number) (யூ.ஐ.டி) ஒதுக்க முடியும்.
- ஆர்டர் எண், பொருட்கள் சிப்பமிட்டது, சிப்பமிட்ட அளவு, போய் சேரும் இடம் மற்றும் பல போன்ற தொடர்புசார் தரவுதளமானது அந்தப் பெட்டி தொடர்பான தகவல்களுக்கு உருவாக்கப்பட்டு யூ.ஐ.டியுடன் தொடர்புபடுத்தப்படலாம்.
- அந்தத் தகவல் ஆனது மின்னணுத் தகவல் பரிமாற்றம் (Electronic Data Interchange) (ஈ.டி.ஐ) போன்ற தொடர்பு அமைப்புகள் மூலமாக பரிமாற்றம் செய்யப்படலாம். அதனால் சில்லறை விற்பனையாளர் பொருள் வந்து சேர்வதற்கு முன்னரே பொருள் பற்றிய தகவல்களை அறிந்து கொள்ளலாம்.
- விநியோக மையங்களுக்கு (Distribution Center) (டி.சி) அனுப்பப்பட்டிருக்கும் பொருட்கள் போய் சேரும் இடத்திற்கு அனுப்பப் படுவதற்கு முன்பு கண்காணிக்கப்படும். பொருட்கள் போய்ச் சேரும் இடத்திற்குச் சென்றவுடன் அதில் இருக்கும் யூ.ஐ.டி ஸ்கேன் செய்யப்படும். அதனால் அது எங்கிருந்து வந்திருக்கிறது, பெட்டிக்குள் என்ன இருக்கிறது மற்றும் உற்பத்தியாளருக்கு அதற்கு எவ்வளவு கட்டணம் செலுத்த வேண்டும் என்பது போன்ற விவரங்கள் கடைக்காரருக்குத் தெரியும்.  
சமீபத்திய பார்கோடுகள் வணிகத் தோழமையுடன் இருக்கின்றன. இந்த ஸ்கேனர்கள் ஒப்பிடுகையில் குறைவான விலை உடையவையாகவும் கையால் விலை அடிப்பதைக் காட்டிலும் மிகவும் துல்லியமானவையாகவும் இருக்கின்றன. அதில் 15,0000 முதல் 36 டிரில்லியன் வரியுறுக்கள் நுழைக்கப்பட்டால் சுமார் ஒரு நிகராக்கல் பிழை மட்டுமே ஏற்படுகிறது. துல்லியமான பிழை பார்கோடின் வகையைச் சார்ந்தது ஆகும்.
# பார்கோடு

## பார்கோடுகளின் வகைகள்

### நேரோட்ட பார்கோடுகள்

| குறியியல் | தொடர்
அல்லது
தனித்தது | பார் அகலங்கள் | உபயோகங்கள் |  |
| --- | --- | --- | --- | --- |
| யூ.பீ.சி. | தொடர் | பல | ஜி.எஸ்1 ஏற்றுக்கொள்ளப்பட்ட உலகளாவிய சில்லறை விற்பனையில் |  |
| கோடபார் | தனித்தது | இரண்டு | நூலகங்கள், இரத்த வங்கிகள், விமானக் கட்டணச் சீட்டுக்கள் ஆகியவற்றில் இதன் பழைய வடிவம் பயன்படுத்தப்படுகின்றன |  |
| குறியீடு 25 – நான்-இன்டர்லீவ்ட் 2 ஆஃப் 5 | தொடர் | இரண்டு | தொழில்துறை (NO) |  |
| குறியீடு 25 – இன்டர்லீவ்ட் 2 ஆஃப் 5 | தொடர் | இரண்டு | மொத்த விற்பனை, நூலகங்கள் (NO) |  |
| குறியீடு 39 | தனித்தது | இரண்டு | பல்வேறு முறைகளில் |  |
| குறியீடு 93 | தொடர் | பல | பல்வேறு முறைகளில் |  |
| குறியீடு 128 | தொடர் | பல | பல்வேறு முறைகள் |  |
| குறியீடு 128A | தொடர் | பல | பல்வேறு முறைகளில் |  |
| குறியீடு 128B | தொடர் | பல | பல்வேறு முறைகளில் |  |
| குறியீடு 128C | தொடர் | பல | பல்வேறு முறைகளில் |  |
| குறியீடு 11 | தனித்தது | இரண்டு | தொலைபேசிகள் |  |
| சி.பீ.சி பைனரி | தனித்தது | இரண்டு | அஞ்சல் நிலையம் |  |
| டி.யூ.என் 14 | தொடர் | பல | பல்வேறு முறைகளில் |  |
| ஈ.ஏ.என் 2 | தொடர் | பல | ஜி.எஸ்1 ஏற்றுக்கொள்ளப்பட்ட நீட்சிக் குறி (பத்திரிகைகள்) |  |
| ஈ.ஏ.என் 5 | தொடர் | பல | ஜி.எஸ்1 ஏற்றுக்கொள்ளப்பட்ட நீட்சிக் குறி (புத்தகங்கள்) |  |
| ஈ.ஏ.என் 8, ஈ.ஏ.என் 13 | தொடர் | பல | ஜி.எஸ்1 ஏற்றுக்கொள்ளப்பட்ட உலகளாவிய சில்லறை விற்பனையில |  |
| முக அடையாளக் குறி | தொடர் | ஒன்று | யூ.எஸ்.பீ.எஸ் வணிக மறுமொழி அஞ்சல் |  |
| ஜி.எஸ்1-128 (முன்னர் யூ.சி.சி/ஈ.ஏ.என்-128 என்று அறியப்பட்டது). ஈ.ஏ.என் 128 மற்றும் யூ.சி.சி 128 எனத் தவறாகக் குறிப்பிடப்படுகிறது | தொடர் | பல | ஜி.எஸ்1 ஏற்றுக்கொள்ளப்பட்ட பல்வேறுமுறைகளில் |  |
| ஜி.எஸ்1 டேட்டாபார். முன்னர் ரெட்யூஸ்ட் ஸ்பேஸ் சிம்பாலஜி (ஆர்.எஸ்.எஸ்) எனப்பட்டது | தொடர் | பல | ஜி.எஸ்1 ஏற்றுக்கொள்ளப்பட்ட பல்வேறு முறைகளில் |  |
| ஹெச்.ஐ.பி.சி (ஹெச்.ஐ.பி.சி.சி பார் கோடு தரநிலை) |  |  |  |  |
| ஐ.டி.எஃப்-14 | தொடர் | பல | ஜி.எஸ்1 ஏற்றுக்கொள்ளப்பட்ட சில்லறை விற்பனை அல்லாத பொதிய நிலைகள் |  |
| உள்ளுறை உருவப்பட பார்கோடு | இரண்டுமில்லை | நீண்ட/குறுகிய | நிற அச்சுச் சுருள் |  |
| பார்மாகோடு | இரண்டுமில்லை | இரண்டு | மருந்துப் பொதிவு |  |
| பிளெஸ்ஸெ | தொடர் | இரண்டு | பட்டியல்கள், கடை அலமாரிகள், விலை விவரப்பட்டியல் |  |
| PLANET | தொடர் | நீண்ட/குறுகிய | அமெரிக்க அஞ்சல் துறை |  |
| POSTNET | தொடர் | நீண்ட/குறுகிய | அமெரிக்க அஞ்சல் துறை |  |
| நுண்ணறிவு அஞ்சல் பார்கோடு | தொடர் | நீண்ட/குறுகிய | அமெரிக்க அஞ்சல் துறையில் POSTNET மற்றும் PLANET குறியீடுகளுக்கு (முன்னர் இவை ஒன்கோடு என அறியப்பட்டன) மாற்றாக பயன்படுத்தப்படுகிறது |  |
| எம்.எஸ்.ஐ | தொடர் | இரண்டு | பண்டகசாலை அலமாரிகள் மற்றும் விலை விவரப்பட்டியல்களில் பயன்படுத்தப்படுகிறது |  |
| போஸ்ட்பார் | தனித்தது | பல | கனடிய அஞ்சல் அலுவலகம் |  |
| ஆர்.எம்.4.எஸ்.சி.சி / கிக்ஸ் | தொடர் | நீண்ட/குறுகிய | ராயல் அஞ்சல் / ராயல் டிபிஜி அஞ்சல் |  |
| JAN | தொடர் | பல | ஈ.ஏ.என்-13 உடன் அதனைப் போன்று மற்றும் அதற்குப் போட்டியாக ஜப்பானில் பயன்படுத்தப்படுகிறது |  |
| டெலிபென் | தொடர் | இரண்டு | நூலகங்கள் மற்றும் பல இடங்களில் (UK) | } |
# பார்கோடு

## குறிப்புதவிகள்

=
# பிராங்கு லம்பார்டு

**பிராங்கு ஜேம்ஸ் லம்பார்டு** (*'Frank Lampard*, பிறப்பு: 20 சூன் 1978) ஒரு ஆங்கிலேயக் கால்பந்து ஆட்டக்காரர் ஆவார். அவர் தற்போது பிரிமியர் லீக் கிளப்பான செல்சீயிக்காகவும் சர்வதேச அளவில் இங்கிலாந்து தேசியக் கால்பந்து அணிக்காகவும் ஆடி வருகிறார். பெரும்பாலும் அவர் ஒரு பாக்ஸ்-டூ-பாக்ஸ் மிட்பீல்டராகவே விளையாடுவார். மேலும் மிகவும் முன்னேற்றமுடைய அட்டாக்கிங் மிட்பீல்டில் விளையாடுவதிலும் ஆர்வமுடையவர் ஆவார்.  
அவரது தந்தையின் முன்னாள் கிளப்பான வெஸ்ட் ஹாம் யுனைட்டடில் அவரது தொழில் வாழ்க்கையைத் தொடங்கினார். 1997-98 ஆம் ஆண்டுகளின் பருவம் மூலமாக முதல் அணியில் அவரது இடத்தை பாதுகாத்து வருகிறார். மேலும் அதைத் தொடர்ந்து வந்த ஆண்டில் பிரிமியர் லீக்கில் அவரது அணியை 5வது முறையாக இறுதி செய்வதற்கு உதவினார். இது எக்காலத்திலும் அவர்களது உயர்ந்த பிரிமியர் லீக் இடமாக அமைந்தது. 2001 ஆம் ஆண்டில் அவர்களது போட்டி லண்டன் கிளப்பான செல்சீக்கு £11 மில்லியன் தொகைக்கு மாறினார்.  
ஃபிராங் அறிமுகமானதில் இருந்து இன்று வரை செல்சீயின் முதல் அணியிலேயே ஆடி வருவதால் தொடர்ச்சியான 164 பிரிமியர் லீக்கில் இடம் பெற்ற வீரர் என்ற சாதனையைப் படைத்தார். வெஸ்ட் லண்டன் கிளப்பில் அவர் தன்னை ஒரு திறமைமிக்க வீரராக நிரூபித்தார். மேலும் 2004-05 ஆம் ஆண்டுகள் மற்றும் 2005-06 ஆம் ஆண்டுகள் ஆகிய பிரிமியர் லீக் தலைப்புகளை ஒன்றன் பின் ஒன்றாக வெல்வதற்கு காரணமாக இருந்தார். மேலும் 2007 ஆம் ஆண்டில் டொமஸ்டிக் கப் டபுளை வெற்றி பெறுவதற்கும் காரணமாக இருந்தார். 2008 ஆம் ஆண்டில் அவர் ஒரு புதிய ஒப்பந்தத்தில் கையெழுத்திட்டதன் மூலம் அச்சமயத்தில் அதிகமான ஊதியம் பெற்ற பிரிமியர் லீக் கால்பந்து வீரர் என்ற பெயரைப் பெற்றார்.  
ஆண்டின் சிறந்த செல்சீ வீரர் விருதை லம்பார்டு மூன்று முறைகள் வென்றுள்ளார். மேலும் 95 லீக் கோல்களையும் சேர்த்து அனைத்து போட்டிகளிலும் 146 கோல்களை அடித்த செல்சீயின் அனைத்து காலத்திலும் 5வது இடத்தில் உள்ள கோல் அடித்தவராக உள்ளார். இவர் கிளப் வரலாற்றில் பெரும்பாலான சமயங்களில் ஒரு மிட்பீல்டராகவே விளையாடி உள்ளார். 119 லீக் கோல்களுடன் பிரிமியர் லீக் வரலாற்றில் ஒரு மிட்பீல்டராக அதிமான கோல்களை அடித்தவராக ஃபிராங்க் உள்ளார். மேலும் 149 கோல்களுடன் பிரிமியர் லீக்கில் அனைத்து காலத்திலும் உதவிபுரிபவராக 3வது இடத்தில் உள்ளார்..  
1999 ஆம் ஆண்டு சர்வதேச அளவில் அவர் அறிமுகமானதில் இருந்து 77 முறைகள் இங்கிலாந்திற்காக ஆடி 20 கோல்களை சேர்த்தார். தொடர்ச்சியாக 2004 மற்றும் 2005 ஆம் ஆண்டுகளில் இங்கிலாந்தின் சிறந்த வீரராக அவர் வாக்களிக்கப்பட்டார். யூ.ஈ.எஃப்.ஏ ஈரோ 2004 இல் அவர் விளையாடி உள்ளார். அதில் அவர் நான்கு போட்டிகளில் மூன்று கோல்களை அடித்த பிறகு, போட்டிகளின் சிறந்த அணி என்ற பெயரை அவர் பெற்றார். 2006 உலகக் கோப்பை தகுதிச் சுற்றில் இங்கிலாந்து வெற்றி பெற்ற போது அதில் அதிகமாக லம்பார்டு கோல் அடித்திருந்தார். மேலும் அவர் 2006 உலகக் கோப்பையிலும் விளையாடினார். 2010 உலகக் கோப்பையில் காலிறுதிகளில் அவர் நான்கு கோல்களை அடித்ததன் மூலம் இங்கிலாந்தை தென்னாப்பிரிக்காவில் நடக்கவிருக்கும் போட்டிகளுக்கு தகுதிபெற உதவினார்.  
ஃபிராங்க்குக்கு அவருடன் முன்பு தொடர்பில் இருந்த எலன் ரிவெஸுடன் லுனா மற்றும் இஸ்லா என்ற இரண்டு குழந்தைகள் உள்ளனர். சர்வதேச குழந்தைகள் அறப்பணியான ரைட் டூ ப்ளேவிற்கான தடகளத் தூதராக லம்பார்டு உள்ளார். ஃபிராங்க் அவரது பெயரில் 12 ஜீ.சி.எஸ்.ஈக்களைக் கொண்டுள்ளார். லத்தினின் Aவும் அதில் அடக்கமாகும். அவர் யுனைட்டடு கிங்டத்தின் அவரது IQ நிலை 150க்கு மேல் இருப்பதால் 0.1% அவரையே சாரும். அதனால் கரோல் வோர்டெர்மேனுக்குப் போட்டியாக உள்ளார்.
# பிராங்கு லம்பார்டு

## கிளப் வாழ்க்கை

### வெஸ்ட் ஹாம் யுனைட்டடு

#### 1995-2001

ஃபிராங்க் அவரது தொழில் வாழ்க்கையை அவரது தந்தையின் முன்னாள் கிளப்பான ஸ்கோன்தோர்ப் யுனைட்டடில் இருந்து தொடங்கினார். 1994 ஆம் ஆண்டில் இளைஞர் அணியில் சேர்ந்த அவர் 1997-98 பருவத்தின் மூலமாக அவரது இடத்தை ஃபிராங்க் தக்க வைத்துக்கொண்டார். 1998-99 பருவத்தில் பிரிமியர் லீக்கில் அவரது அணி எக்காலத்திலும் அவர்களது உயர்ந்த இடத்தைப் பெறுவதற்கு உதவினார். அதைத் தொடர்ந்து வந்த பருவத்தில் அனைத்து போட்டிகளிலும் மிட்பீல்டில் இருந்து 14 கோல்களை ஃபிராங்க் சேர்த்தார். வெஸ் ஹாமின் செயல்முறையில் தேக்கம் ஏற்பட்டதால் அவர்களது போட்டியாளரான லண்டன் கிளப் செல்சீக்கு 2001 ஆம் ஆண்டில் £11 மில்லியன் தொகைக்கு மாறினார்.
# பிராங்கு லம்பார்டு

## கிளப் வாழ்க்கை

### செல்சீ

#### 2001–2004

19 ஆகஸ்ட் 2001 அன்று செல்சீ அணியுடனான பிரிமியர் லீக்குக்கு ஃபிராங்க் அறிமுகமானார். நியூகேஸ்டில் யுனைட்டடுக்கு எதிரான இப்போட்டி 1-1 க்கு என்ற கணக்கில் சமன் பெற்றது. 16 செப்டம்பர் அன்று டோட்டென்ஹாம் ஹோட்ஸ்புர் அணிக்கு எதிரான போட்டியில் அவர் தனது முதல் சிகப்பு அட்டையைப் பெற்றார்.  
செல்சீயின் அனைத்து லீக் போட்டிகளிலும் ஃபிராங்க் இடம்பெற்றார். மேலும் 2001-02 பருவத்தின் போது எட்டு கோல்களை சேர்த்தார். சார்ல்டன் அத்லெட்டிற்கு எதிரான செல்சீயின் 2002-03 பருவத் தொடக்கம் செய்பவராக போட்டி வெற்றியாளராக அவர் அறிவிக்கப்பட்டார்.  
அதைத் தொடர்ந்து வந்த பருவத்தில் 2003 ஆம் ஆண்டு செப்டம்பர் மாதத்தின் சிறந்த பார்க்லேஸ் வீரராகத் தேர்ந்தெடுக்கப்பட்டார். மேலும் அக்டோபர் மாதத்தில் பீ.எஃப்.ஏ ரசிகர்களின் சிறந்த வீரராகவும் தேர்ந்தெடுக்கப்பட்டார். 2003-04 பிரிமியர் லீக்கில் வெல்ல முடியாத அர்செனாலுக்குப் பின்னால் 2வது அணியாக செல்சீ நிறைவு செய்தது. மேலும் அவரது தொழில் வாழ்க்கையில் முதன் முறையாக இரட்டை இலக்க லீக் கோல்களை (10) அடித்ததால் 2004 பீ.எஃப்.ஏ வின் ஆண்டின் சிறந்த அணி என அவர் பெயரிடப்பட்டார். கூடுதலாக யூ.ஈ.எஃப்.ஏ சாம்பியன்ஸ் லீக் போட்டிகளில் அவர் அடித்த நான்கு கோல்களுடன் சேர்த்து பதினான்கு கோல்களாகும், இதனுடன் செல்சீ அரை-இறுதிப் போட்டிகளுக்கு முன்னேறியது. மொனொக்கோவிற்கு எதிரான அரையிறுதிப் போட்டியில் அவர் கோலடித்தும் செல்சீ மொத்தமாக 5-3 என்ற கணக்கில் தோல்வியடைந்தது.
# பிராங்கு லம்பார்டு

## கிளப் வாழ்க்கை

### செல்சீ

#### 2009–தற்போது வரை

கம்யூனிட்டி சீல்டில் மான்செஸ்டர் யுனைட்டடுக்கு எதிராக 72வது நிமிடத்தில் ஃபிராங்க் கோல் அடித்தார். இப்போட்டி 2-2 என்ற கணக்கில் முடிவடைந்தது. அதில் பெனாலிட்டி சூட்அவுட் முறையில் லம்பார்டு அடித்த கோலினால் 4-1 என்ற கணக்கில் அவர்கள் வென்றனர். 18 ஆகஸ்ட் 2009 அன்று சுந்தலார்ந்துக்கு எதிரான 3-1 என்ற கணக்கிலான வெற்றியில் செல்சீயின் இரண்டாவது கோலை ஃபிராங்க் அடித்தார். 21 அக்டோபர் 2009 அன்று அத்லெட்டிகோ மட்ரிடுக்கு எதிரான UEFA சாம்பியன்ஸ் லீக் போட்டியில் செல்சீக்கான 133வது கோலை ஃபிராங்க் அடித்தார். இதன் மூலம் கிளப்பில் அனைத்து காலத்திலும் கோல் அளித்தவர்களில் முதல் 5 பேரில் ஃபிராங்க் முன்னிலை பெற்றார். முந்தைய பருவங்களில் கோல்களை அடிப்பதற்கு அவர் சிரமப்பட்டாலும் 24 அக்டோபர் 2009 அன்று அவர் அடித்த இரண்டு கோல்களில் பிளாக்பர்ன் ரோவர்ஸை 5-0 என்ற கணக்கில் வெற்றி கொண்டதன் மூலம் அந்த நிலை மாறியது. அக்டோபர் 30 ஆம் தேதி தொடர்ந்து ஆறாவது ஆண்டாக ஃபிராங்க் ஆண்டில் சிறந்த FIFA உலக வீரர் விருதுக்கு பரிந்துரைக்கப்பட்டார்..
பின்னர் போல்டனுக்கு எதிராக அவரடித்த கோலினால் ஹலோவீனில் 4-0 என்ற கணக்கில் செல்சீ வெற்றி பெற்றது.
டிசம்பர் 5 ஆம் தேதி மான்செஸ்டர் சிட்டிக்கு எதிரான போட்டியில் 82வது நிமிடத்தில் பெனாலிட்டி கோலை அடிப்பதற்கு ஃபிராங்க் தவறி விட்டார். இதனால் அவரது அணி 2-1 என்ற கணக்கில் தோல்வியடைந்தது.
டிசம்பர் 16 ஆம் தேதி போர்ட்ஸ்மவுத்திற்கு எதிரான போட்டியில் 79வது நிமிடத்தில் பெனாலிட்டி முறையில் வெற்றிக்கான கோலை ஃபிராங்க் அடித்தார். மேலும் டிசம்பர் 20 ஆம் தேதி வெஸ்ட் ஹாம் யுனைட்டடுக்கு எதிரான பெனாலிட்டி கோலை ஃபிராங்க் அடித்தார். பாக்ஸினுள் வீரர்கள் மிகவும் சீக்கிரமாக ஓடியதன் காரணமாக மூன்று முறைகள் ஸ்பாட்-கிக் அவர் அடிக்க வேண்டியிருந்தாலும் அனைத்திலும் அவர் கோல் அடித்தார். மேலும் பின்னர் கிக்-ஆஃபுக்கு முன்பாக வெஸ்ட் ஸ்டாண்டில் ஹாமர்ஸின் ரசிகர்களுக்கு முன்பாக அவரது கை முட்டியில் முத்தமிட்டார். fa கோப்பையின் மூன்றாவது சுற்றில் வாட்போர்டுக்கு எதிரான போட்டியில் அற்புதமான தாக்குதலின் மூலம் ஃபிராங்க் கோல் அடித்தார். சுந்தர்லாந்திற்கு எதிரான செல்சீயின் 7-2 என்ற கணக்கிலான கதிகலங்க வைக்கும் வெற்றியில் ஃபிராங்க் லீக் போட்டிகளில் அவரது கோல்களின் எண்ணிக்கையில் இரண்டை சேர்த்திருந்தார். 27 ஜனவரி 2010 அன்று பிரிமியர் லீக்கில் பர்மிங்கம் சிட்டிக்கு எதிரான போட்டியில் 3-0 என்ற கணக்கில் செல்சீ வெற்றி பெற்றதில் ஃபிராங்க் இரண்டு கோல்களை அடித்திருந்தார். பிப்ரவரி 27 ஆம் தேதி மான்செஸ்டர் சிட்டிக்கு எதிரான போட்டியில் ஃபிராங்க் இருமுறை கோல்களை அடித்தார். இப்போட்டியில் அவரது பங்களிப்பு சிறப்பாக இருந்தாலும் செல்சீ 4-2 என்ற கணக்கில் தோற்றது. 38 போட்டிகளில் முதன் முறையாக சொந்த ஆடுகளத்தில் அவர்கள் இப்போட்டியில் தோற்றனர். FA கோப்பை காலிறுதிப் போட்டியில் ஸ்ட்ரோக் சிட்டிக்கு எதிரான அவர்களது 2-0 என்ற கணக்கிலான வெற்றியில் முதல் கோலை அவர் அடித்தார். மேலும் இரண்டாவது கோலை அடிப்பதற்கு ஜான் டெர்ரிக்கு துணை புரிந்தார்.